… að útvarpsmaðurinn og ferðaskrifstofugæinn Sigurður Hlöðversson hafi nýlega verið í Bandaríkjunum að kynna sér flotta golfvelli fyrir Visitor ferðaskrifstofu . Að hans sögn fann hann nokkra flotta . … að minnst tveir meðlima leikhóps sýningarinnar Ðe Lónlí Blú Bojs séu með sviðsframkomuna í genunum . Mímir Bjarki Pálmason er sonur leikarans ástsæla Pálma Gestssonar og Sigurlaugar Halldórsdóttur flugfreyju . Styr Orrason er sonur Orra Haukssonar , forstjóra Símans , sem tók meðal annars þátt í Morfís á sínum menntaskólaárum , og fyrrum konu hans , Önnu Linnet Þorsteinsdóttur . Mímir og Styr eru aðeins 19 ára gamlir og miðað við frammistöðu þeirra í sýningunni um Ðe Lónlí Blú Bojs er leiklistarferilinn bjartur , kjósi þeir að fara þá leið . … að Anna Hafþórsdóttir skrifaði nýlega undir samning við Zik Zak kvikmyndir um framleiðslu á þáttum sem hún hefur verið að skrifað undanfarið . Anna er að vonum glöð og spennt fyrir komandi tíma . Kærasti Önnu , Brynjólfur Þorsteinsson , gefur út fyrstu ljóðabók sína , Þetta er ekki bílastæði , í byrjun nóvember . Bjarni Hafþór Helgason , pabbi Önnu , gaf nýlega út bókina Tími til að tengja . Hvað ætli þau spjalli um í fjölskylduboðunum ?… að Garðbæingurinn Baldvin Jónsson safni í hóp til að bjarga Hegningarhúsinu á Skólavörðustíg . Bjarni er sem kunnugt er faðir Þóru Margrétar eiginkonu Bjarna Benediktssonar fjármálaráðherra . „ Viljið þið vera með í okkar liði sem hefur á stefnuskrá að bjarga þessu magnaða húsi sem verður 150 ára innan tíðar . Húsið hefur stórmerkilega sögu að geyma sem ekki má glata . Sýnum samfélagslega ábyrgð með því að setja „ like “ eða ummæli hér . Ef þátttaka er næg verður búinn til hópur þar sem hugmyndum verður safnað og birtar . KOMA SVO , “ skrifar Baldvin á Facebook . … Baldvini er hér með bent á að Hegningarhúsið var friðað 18. ágúst 1978 í b-flokki af þáverandi menntamálaráðherra samkvæmt 1. mgr. 26. gr. og 27. gr. þjóðminjalaga nr. 52 / 1969 . Friðun tekur til ytra borðs ásamt álmum beggja hliða og anddyri með stiga . Hins vegar er rétt að húsinu þarf að bjarga frá því að verða enn eitt gistirýmið í hjarta miðborgarinnar .